SARL-NUUS SONDAG 1 MAART 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (Naam en Roepsein), op 145,725 MHz vanuit Pretoria, met her- 
leidings op 28,325, 14,235, 10,180, 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 


SUMBANDILASAT - LANSERING WEER UITGESTEL BESPREEK NOU 
VIR DIE SARL SE NASIONALE KONVENSIE WÊRELD-AMATEURRADIODAG 

FOKUS OP DIENS AAN DIE GEMEENSKAP VOORGESTELDE REGU- 
LASIES GEPUBLISEER OM DIE SKA-AREA TE BEVEILIG RADIO 7ZS 
HOORT NOU AL IN JOU POSBUS TE WEES 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT - LANSERING WEER UITGESTEL 


Die lansering van SumbandilaSat is weer vertraag, hierdie keer as gevolg van 
tegniese probleme by die Russiese lanseerterrein te Baikonur. Die Direkteur- 
generaal van die Departement van Wetenskap en Tegnologie, Dr. Phil Mijwara, 
het aan SA AMSAT gesê dat die lanseringsagentskap in Rusland laat weet het 
dat die lansering waarskynlik eers iewers in Mei vanjaar sal plaasvind. Hy sê 
die lanseeragentskap het nie spesifieke inligting verskaf nie en hy sal dus nie 
n openbare aankondiging maak voordat DW'T volledige besonderhede van die 
redes vir die vertraging sowel as n nuwe, bevestigde lanseerdatum ontvang het 
nie. 


Daar word vermoed dat die vertraging veroorsaak is deurdat een van die ander 
loonvragte nie betyds gelewer kon word nie. SumbandilaSat is nog veilig by die 
toetsterrein naby Bredasdorp. 


BESPREEK NOU VIR DIE SARL SE NASIONALE KONVENSIE 


n Volledige besprekingsvorm vir die SARL se Nasionale Konvensie is reeds op 
die SARL-webblad by www.sarl.org.za beskikbaar. Daar is beperkte plekke 
vir sommige van die geleenthede, soos die Saterdagmiddag-bootreis. U moet 
dus betyds bespreek anders verbeur u die kans om n reis op die 'Tigresse, die 
grootste dubbelromp-seilboot in Afrika, mee te maak. 


Om akkommodasie te bespreek, klik op die skakel op die konvensieblad wat u sal 
lei na n lys puik en billike bed-en-ontbytplekke naby die aktiwiteite in Bellville. 


Die SARL se Nasionale Konvensie sluit die SARL se Algemene Jaarvergadering 
en die Toekenningsdinee in. 


WÊRELD-AMATEURRADIODAG FOKUS OP DIENS AAN DIE 
GEEMEENSKAP 


Hierdie jaar fokus Wêreldamateurradiodag op 18 April op die tydverdryf wat 
mense bemagtig en gemeenskappe ondersteun deur noodkommunikasie en al- 
gemene kommunikasie vir spesiale sport- en gemeenskapsgeleenthede te verskaf. 
In Suid Afrika sal HAMNET, die Suid Afrikaanse Radioliga se noodkommu- 
nikasieafdeling, die Wêreldamateurradiodag se aktiwiteite koërdineer. 


Klubs en spesiale belangegroepe word genooi om deel te neem deur spesiale 
amateurradiostasies op te rig by winkelsentrums en ander openbare plekke soos 
biblioteke en sportfasiliteite. 


Die boodskap van die dag is dat amateurradio nie jou oupa se draadloos is nie, 
maar 'n lewende aktiwiteit, wat vandag n wye reeks tegnologieë bied en n mens 
steeds in staat, stel om met ander mense wêreldwyd oor die eter te gesels. 


Besoek Clubtalk op www.sarl.org.za vir meer besonderhede en hoe die SARL 
die geleentheid met brosjures en plakkate sal ondersteun. Clubtalk is te kry in 
die nuusgedeelte van die webwerf. 


VOORGESTELDE REGULASIES GEPUBLISEER OM DIE SKA-AREA TE 
BEVEILIG 


Die voorgestelde regulasies om n radiovrye area in Suid Afrika te skep vir die 
Sguare Kilometre Array is pas gepubliseer. Bestudeer dit en lewer u kommen- 
taar voor 4 Maart. Die SARL moet voor 6 Maart kommentaar lewer en nadat 
alle insette oorweeg is sal die finale regulasies gepubliseer word en afdwingbaar 
word. Die regulasies is op die ARMI-blad by www.sarl.org.za beskikbaar, klik 
op “Publications” en kies ARMI. 


RADIO ZS HOORT NOU AL IN JOU POSBUS TE WEES 


Radio ZS is verlede week gepos en behoort nou al in jou posbus te wees. Lees 
meer oor hoe die 4J-meter-bandplan sal lyk wanneer die uitbreiding van die 40 
meterband in die Staatskoerant gepubliseer is. Die SARL werk nou saam met 
OKOSA om die proses te bespoedig. Ons hoop om teem middel Maart nog nuus 
hieroor te hê. 


Die Namibiese DX-pedisie was n groot sukses ondanks die terugslae en gure 
weer. Volle besonderhede in die Januarie/Februarie-uitgawe. Nog pitkos sluit 
in praktiese wenke oor hoe om batteryleeftyd te verleng, amateurradio in die 
ruimte en n verslag oor die TARU Streek 1-konferensie wag ook op u, om nie 
van die gereelde “Die Museumstuk” en “Die goeie ou dae” te praat nie. 


KOMPETISIENUUS 


GG-KOMPETISIE-OPERATEUR GESOEK 


Andrew, ZS6AA, is op soek na `n tiende GG-operateur, dan is Span Afrika vir 
die RSGB-Gemenebeskompetisie voltallig. Die kompetisie vind plaas oor 24 uur 
vanaf Saterdag 14 Maart om 12:00 tot Sondag 15 Maart 12:00. Alle vlakke van 
GG- en kompetisie-ondervinding is welkom. Indien u lid wil word van Span 
Afrika kontak asseblief vir Andrew deur e-pos aan andrew.roos@mweb.co.za, of 
per telefoon by 082 577 4980. 


KLUBNUUS 


Saterdag 7 Maart is daar `n gesamentlike byeenkoms van die Suidkaap Am- 
ateurradioklub en die Garden Route Radio Club by die Riverside Karavaan- 
park, Klein Brakrivier. Dit is naby Mosselbaai. Dit is `n bring-en-braai vir 
die hele gesin en alle belangstellendes is welkom. Aktiwiteite begin on 12:00. 
Die President van die SARL, Rassie Erasmus, ZS1YT, sal dit in sy amptelike 
hoedanigheid bywoon en 'n praatjie lewer. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
kalm wees. Die voorspelde effektiewe sonvlektelling sal gedurende die komende 
week minder as 5 wees. 


15 en 20 m is die beste keuse vir DX met moontlike 15-m-openinge na Indië 
vanaf 14:00 SAT, gevolg deur 20 m om 17:00. Kontakte met Nieu-Seeland gaan 
baie uitdagend wees. Om 07:00 is daar moontlike 20-m-openinge na Australië. 


Kontakte met Peru is onwaarskynlik. Brasilië kan waarskynlik vanaf 14:00 op 
15 m en vanaf 19:00 op 20 m gewerk word. 


Vanaf ongeveer 16:00 is daar moontlike kort, swak 15 m-openinge na Europa 
wat deur kort 20 m-openinge om 18:00 gevolg gaan word. Kontakte met die 
VSA se Ooskus is vanaf 20:00 op 15 m moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees, ook vir van- 
middag se wedstryd. 80 m behoort gedurende vroegoggend en laatmiddag goeie 
resultate oor die korter afstande te lewer, byvoorbeeld tussen ZS5 en ZS6. 30 m 
sal gedurende die middel van die dag goeie resultate tussen ZS6 en ZS1 lewer. 
Selfs 20 m word n bietjie wakker vanaf oggendtee. 


Saans is 80 m die beste keuse. Met somer hier kan die donderstorms en statiese 
geraas n bietjie uitdagend wees. 


Onthou dat hierdie net 'n voorspelling is en dat HF jou aangenaam kan verras. 
Skakel jou stel aan, luister en roep ook CG@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 Maart HAMNET 40-meterkompetisie; ?2 Maart Sluitingsdatum vir 
Velddaglogstate:; 7 Maart PARK Megasnuffelmark; 14 en 15 Maart RSGB- 
Gemenebeskompetisie; 20 Maart Sluitingsdatum vir SARL-PIC-kompetisie; 21 
Maart BACAR-lansering; 21 en 22 Maart SARL se BHF-/UHF-kompetisie; 
18 April Wêreldamateurradiodag, en 24-26 April SARL se Nasionale 
Konvensie in Kaapstad. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook `n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op ARMI en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger, ZR3RGC, saamgestel, en deur Hester van der Walt geredigeer is. 


Dankie dat u geluister het. 73. 
/EX 


